open-index/open-wikipedia-markdown huggingface dataset:
מונטה סולארו

[ממוזער|פסלו של הקיסר [אוגוסטוס הניצב בראש ההר]]
**מונטה סולארו** (באיטלקית: **Monte Solaro**) הוא הר באי קאפרי במחוז קמפניה שבאיטליה. גובהו 589 מטרים מעל פני הים, והוא הנקודה הגבוהה ביותר באי.
## גאוגרפיה
מסלע ההר הוא אבן גיר בדומה ליתר חלקי האי.

באזור ההר כ-900 מינים של צמחים, ובהם, בראש הפסגה עצי קטלב, אברש, ערער והדס, ובמורדות ההר, עצי תות, דפנה, אלת המסטיק, ועצי אורן. בראש ההר חיה אוכלוסייה של בזים נודדים.
ממוזער|תצפית על 3 סלעי הפראגליוני ממונטה סולארו
העלייה להר אפשרית באמצעות שבילים, או באמצעות רכבל כיסאות מאנאקפרי. מנקודה סמוכה לתחנת הרכבל העליונה, ניתן לראות את שלושת סלעי הפאראגליוני(באיטלקית faraglioni) בים. בראש ההר מספר שבילי הליכה למטיילים, בדרגות קושי שונות. כמו כן, על הפסגה שרידי מצודת סנטה מריה (Eremo di Santa Maria a Cetrella) שנבנתה בתקופת נפוליאון, ובית קפה וגלידריה עם מרפסת תצפית נופית.
ממוזער|250px

## קישורים חיצוניים

* 

## הערות שוליים
קטגוריה:קאפרי
קניון דובאי

**קניון דובאי** הוא הקניון השביעי בגודלו בעולם (מבחינת שטח כולל), הנמצא בעיר דובאי באיחוד האמירויות הערביות ומתפרש על שטח של 1.2 מיליון מטרים רבועים.

הקניון מכיל כ-1,200 חנויות, שוק זהב מקורה, מרכז החלקה על הקרח, מפל מלאכותי, אקווריום גדול ופארק שעשועים.

עלותו של הקניון נכללת בחישוב עלות כל מתחם הדאונטאון דובאי (באזור הבניין הגבוה בעולם הנמצא צמוד לקניון - בורג' ח'ליפה), והיא עומדת בסך הכול על כ-20 מיליארד דולר. בניית הקניון נמשכה יותר מארבע שנים.

## גלריית תמונות

Dubai Aquarium2.jpg|האקווריום בקניון


## ראו גם
* קניון האמירויות
* קניון איראן

## קישורים חיצוניים

* 
* 

* אתר הקניון

## הערות שוליים

קטגוריה:דובאי: מבנים
קטגוריה:מרכזי קניות
אוליבר וג'יימס פלפס

ממוזער|אוליבר וג'יימס פלפס
**האחים ג'יימס אנדרו פלפס ואוליבר מרטין ג'ון פלפס** (באנגלית: **James Andrew Eric Phelps** and **Oliver Martyn John Phelps;** נולדו ב-25 בפברואר 1986) הם תאומים זהים בריטים ושחקנים הידועים בעיקר בשל גילומם של פרד וג׳ורג׳ וויזלי בסדרת סרטי הארי פוטר.

## ביוגרפיה
ג'יימס ואוליבר פלפס נולדו למרטין וסוזן פלפס בסאטון קולפילד שבאזור ברמינגהם, אנגליה. הם למדו בבית הספר היסודי ליטל סאטון ובתיכון על שם ארתור טרי.

כיום, לשניים פודקאסט משותף הנקרא "Normal not normal". בנוסף הם מנחים תוכנית טיולים באמאזון פריים. במהלך התוכנית הם נפגשים עם שחקנים (חלקם שיחקו איתם בהארי פוטר) ועם אנשים מוכרים אחרים ומטיילים ברחבי העולם (בין היתר באיסלנד, אוסטריה ואירלנד).

### הארי פוטר
בשנת 2000, בהיותם בני 14, ניגשו להשתתף באודישן פתוח לתפקידיהם של התאומים פרד וג׳ורג׳ וויזלי לסרט הארי פוטר ואבן החכמים. למרות שלא היה להם ניסיון קודם במשחק, לאחר שישה אודישנים נבחרו לתפקידים של פרד וג'ורג' וויזלי, אותם המשיכו לגלם גם ביתר הסרטים.
האחים גם היו מעורבים בתערוכה של הארי פוטר; הם היו נוכחים בעת פתיחתה הרשמית ב-2009 בשיקגו ומאז המשיכו לעקוב אחרי סיוריה בערים ומדינות שונות כדי לקדם אותה. בחודש ינואר 2014, השתתפו בחגיגת הארי פוטר באורלנדו, עם שחקנים אחרים בהארי פוטר שאליהם התחברו במהלך סדרת הסרטים: אוונה לינץ' (לונה לאבגוד), מתיו לואיס (נוויל לונגבוטום) ודבון מוריי (שיימוס פיניגאן).
ב-2022 התאחדו התאומים פלפס והקאסט המקורי של הארי פוטר, ביניהם דניאל רדקליף, רופרט גרינט ואמה ווטסון במסגרת ספיישל האיחוד הארי פוטר: בחזרה להוגוורטס.

### סרטים אחרים
השניים השתתפו בסרטים וסדרות כגון בריטניה (קאלום ופינלי אנדרסון), האויב האויב הכי גדול, דני וגן החיות האנושי, המלך של החנונים והאויב הכי גדול.
בשנת 2021 שיחקו בסרט אתמול בלילה בסוהו של הבמאי אדגר רייט.

## קישורים חיצוניים

* 

קטגוריה:תאומים
קטגוריה:שחקני קולנוע וטלוויזיה בריטים
קטגוריה:שחקנים ילדים אנגלים
דיוויזיית הפאנצר ה-15 (ורמאכט)

**דיוויזיית הפאנצר ה-15** הייתה דיוויזיה משוריינת של הורמאכט במהלך מלחמת העולם השנייה. הדיוויזיה נלחמה בצפון אפריקה כחלק מקורפוס אפריקה, והשתתפה במערכה בצפון אפריקה ובמערכה בתוניסיה.

## היסטוריה
הדיוויזיה הוקמה ב-11 בנובמבר 1940 על בסיס הדיוויזיה ה-33 שהוסבה לדיוויזיית פאנצר, והועמדה תחת פיקוד פרידריך קיהן, שהוחלף ב-21 במרץ 1941 על ידי היינריך פון פריטוויץ אונד גאפרון. באפריל 1941 נשלחה הדיוויזיה לצפון אפריקה כחלק מקורפוס אפריקה. ב-13 באפריל 1941 מונה הנס-קרל פון אזבק למפקד הדיוויזיה, אולם הוא נפצע קשה כחודש לאחר מכן בקרב ליד טוברוק, וולטר נוימן-זילקוב החליפו. ב-9 בדצמבר 1941 מונה גוסטב פון פרסט למפקד הדיוויזיה, וב-28 במאי 1942 החליפו אדוארד קרזמן. ב-15 ביולי 1942 מונה היינץ פון ראנדו למפקד הדיוויזיה, וב-25 באוגוסט 1942 חזר גוסטב פון פרסט לפקד על הדיוויזיה. הדיוויזיה לחמה בקרבות השונים בזירה, ובכלל זה בקרב אל עלמיין הראשון ובקרב אל עלמיין השני. ב-11 בנובמבר 1942 מונה ויליבאלד בורוביץ למפקד הדיוויזיה, ופיקד עליה במהלך הנסיגה לתוניס. לאחר נחיתת בעלות הברית בצפון אפריקה, נשלחה הדיוויזיה לתוניס, שם לחמה כחלק מארמיית הפאנצר החמישית במהלך המערכה בתוניסיה, ובכלל זה בקרב מעבר קסרין. ב-13 במאי 1943 נכנעו שרידי הדיוויזיה, יחד עם כל כוחות הציר לבעלות הברית.

על אף שהדיוויזיה לא הוקמה מחדש, הקימו שרידי הדיוויזיה שהיו מאושפזים בבתי חולים באירופה, את דיוויזיית הפאנצרגרנדיר ה-15 שלחמה בסיציליה ובאיטליה.

## מפקדים
* פרידריך קיהן (11 בנובמבר 1940 - 21 במרץ 1941)
* היינריך פון פריטוויץ אונד גאפרון (21 במרץ 1941 - 10 באפריל 1941)
* מקסימיליאן פון הרף (10 באפריל 1941 - 13 באפריל 1941)
* הנס-קרל פון אזבק (13 באפריל 1941 - 13 במאי 1941)
* מקסימיליאן פון הרף (13 במאי 1941 - 16 ביוני 1941)
* ולטר נוימן-זילקוב (16 ביוני 1939 - 6 בדצמבר 1941)
* ארווין מני (6 בדצמבר 1941 - 8 בדצמבר 1941)
* גוסטב פון ורסט (9 בדצמבר 1941 - 28 במאי 1942)
* אדוארד קרזמן (28 במאי 1942 - 15 ביולי 1942)
* היינץ פון ראנדו (15 ביולי 1942 - 25 באוגוסט 1942)
* גוסטב פון ורסט (25 באוגוסט 1942 - 11 בנובמבר 1942)
* ויליבאלד בורוביץ (11 בנובמבר 1942 - 13 במאי 1943)

## לקריאה נוספת

* Martin Windrow, **The Panzer Divisions**, UK: Osprey Publishing, 1972.

## קישורים חיצוניים

* אודות הדיוויזיה באתר Axis History.
* אודות הדיוויזיה באתר Feldgrau.
* דיוויזיית הפאנצר ה-15 באתר lexikon-der-wehrmacht 

15
עונת 1958 בגביע אירופה לאלופות בכדורסל

**עונת 1958 ב[[גביע אירופה לאלופות בכדורסל]]** הייתה העונה הראשונה של התחרות האירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-22 בפברואר 1958 ותחרות הסתיימה ב-19 ביולי 1958. בתחרות השתתפו 23 קבוצות. התחרות הסתיימה בניצחון של סק"א ריגה, אלופת ברית המועצות.

## השלב המוקדם
בשלב המוקדם, הקבוצות חולקו ל-4 בתים:
* בית צפון-מזרח אירופה - 4 קבוצות
* בית מרכז אירופה - 6 קבוצות 
* בית דרום-מזרח אירופה - 8 קבוצות
* בית דרום-מערב אירופה - 5 קבוצות

מכל בית העפילו לרבע הגמר שתי קבוצות.

## שלבי הגמר

ריאל מדריד לא התייצבה למשחקי חצי הגמר עקב כך ששלטונות ספרד לא נתנו אישור לקבוצה לנסוע לברית המועצות.
### משחקי הגמר

משחקי הגמר נערכו באצטדיון פתוח

## ישראל בתחרות
מכבי תל אביב השתתפה במשחקי הקדם של בית דרום מזרח אירופה. היא הפסידה לסטיאווה בוקרשט 84-65 ו-63-61.

## קישורים חיצוניים
* פירוט התוצאות
* תיאור מפורט של משחק הגמר
* סיכום התחרות

קטגוריה:תחרויות כדורסל ב-1958
קטגוריה:עונות בגביע אירופה לאלופות בכדורסל
יחסי ספרד–קטר

**יחסי ספרד–קטר** הם היחסים הדיפלומטיים הרשמיים והמלאים שבין **[[ספרד|ממלכת ספרד]] ל[[קטר (מדינה)|מדינת קטר]]**. קטר מחזיקה שגרירות במדריד. וספרד מחזיקה שגרירות בדוחה.

## יחסים דיפלומטיים
היחסים הדיפלומטיים בין קטר לספרד כוננו ב-22 בדצמבר 1992. כאשר היחסים כוננו, האינטרסים הקטריים לספרד נוהלו בצרפת והאינטרסים הספרדיים לקטר נוהלו בערב הסעודית, בכל אחת מהמדינות ישב שגריר לא תושב. ספרד וקטר נוטות לשמור ולשמר את יחסיהן חמים וטובים, הן מבחינה פוליטית, הן מבחינה כלכלית והן מבחינה תרבותית. מלך ספרד דאז חואן קרלוס הראשון ביקר בקטר בשנת 1980. המלך שב פעמיים לקטר, פעם אחת באוקטובר בשנת 2003, ופעם שנייה באפריל בשנת 2006.

השיבה הראשונה של מלך ספרד לקטר הוקדשה לפתיחת שגרירות ספרד בדוחה, ב-23 באוקטובר 2003. בתגובה לכך נסע אמיר קטר דאז, חמד בן ח'ליפה אאל ת'אני, טס לספרד כדי להיות נוכח בפתיחתה של שגרירות קטר במדריד בשנת 2004. מ-2004 ואילך היחסים בין ספרד לקטר נהיו מקורבים מאוד ולספרד וקטר נהיו דעות משותפות, ספרד וקטר עוסקות יחדיו לאו דווקא במזרח התיכון אלא גם בהרבה נושאים שונים ומגוונים. אמיר קטר שב לספרד פעם אחת נוספת בשנת 2011.

## יחסים כלכליים
יחסי המסחר בין קטר לספרד טובים, אך הם גרועים יחסית למדינות אחרות באיחוד האירופי. ספרד שולטת ב-3% מייצוא האיחוד האירופי לקטר (מקום שביעי), הרבה מאחורי: גרמניה (27%), בריטניה (23%), צרפת (18%) ואיטליה (12%). עם זאת, ספרד מייבאת הרבה סחורה מקטר ביחס למדינות אחרות באיחוד, ספרד נמצאת מאחורי בריטניה ואיטליה בלבד הן עם 30% ו-16% בהתאם. בשנת 2013 חלה עלייה גדולה בייבוא של ספרד מקטר וירידה חדה בייבוא של קטר מספרד, קטר מייצרת מוצרים הכרחיים דוגמת שמנים וגז טבעי, וספרד מייצרת מוצרים שממילא ומילא קיימים בשוק המזרח תיכוני.

קטר היא הספק השלישי בגודלו של גז טבעי בספרד (אחרי אלג'יריה וניגריה) והמקום הנ"ל מעיד על החשיבות של האספקה הקטרית לספרד. מגמה זו לא תרד בטווח השנים הקצר (לפחות עד 2030). הייצוא העיקרי של ספרד לקטר הוא בעיקר מינרלים למיניהם.

## הערות שוליים

קטגוריה:ערכים ללא קטגוריות פיזיות - יחסי חוץ
גוסטב פון ורסט

**גוסטב פון ורסט** (בגרמנית: **Gustav von Vaerst**; 19 באפריל 1894 – 10 באוקטובר 1975) היה מפקד בכיר בוורמאכט שפיקד על כוחות במלחמת העולם השנייה והיה מפקד ארמיית הפאנצר החמישית.

## ביוגרפיה
### קריירה מוקדמת
פון ורסט נולד ב-19 באפריל 1894 במיינינגן, שהשתייכה לאימפריה הגרמנית, למשפחת אצולה ותיקה מוסטפאליה. אביו גוסטב פון ורסט, היה וטרינר מומחה, ולאחר מכן היה פרופסור באוניברסיטת מינכן. בשנת 1912 התגייס לצבא הגרמני הקיסרי, והצטרף לרגימנט ההוסרים ה-14 (נסיכות הבוחר מהסן ה-2). במהלך מלחמת העולם הראשונה לחם פון ורסט עם חטיבת הפרשים ה-22, שהייתה חלק מדיוויזיית הפרשים ה-3, וב-18 באפריל 1917 הועלה לדרגת אובר-לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר פון ורסט ברייכסווהר, ומילא בו תפקידי פיקוד ומטה. בשנת 1924 הועלה לדרגת ריטמייסטר, וב-1 בפברואר 1934 הועלה לדרגת מיור. באוגוסט 1935 הועלה פון ורסט לדרגת אוברסט לויטננט, ובאוקטובר אותה שנה מונה למפקד הגדוד ה-2 ברגימנט הרובאים ה-2. בינואר 1938 מונה למפקד רגימנט הרובאים ה-2, ובאוגוסט 1938 הועלה לדרגת אוברסט. באוגוסט 1939 מונה פון ורסט למפקד חטיבת הרובאים ה-2, שהייתה חלק מדיוויזיית הפאנצר ה-2.

### מלחמת העולם השנייה
עם פרוץ המלחמה היה פון ורסט מפקד חטיבת הרובאים ה-2, שהייתה חלק מדיוויזיית הפאנצר ה-2, ופיקד עליה במהלך הפלישה לפולין. במהלך המערכה על צרפת לחם פון ורסט עם החטיבה שבפיקודו כחלק מדיוויזיית הפאנצר ה-2 במסגרת הקורפוס ה-19, ועל פעולותיו בקרבות קיבל ב-30 ביוני 1940 את עיטור צלב האבירים של צלב הברזל. במהלך הקרב על יוון לחם פון ורסט עם החטיבה כחלק מדיוויזיית הפאנצר ה-2 במסגרת הקורפוס ה-18, ואף השתתף בכיבוש סלוניקי. במאי 1941 מונה פון ורסט למפקד בית הספר לרכיבה בקרמפניץ, וב-1 בספטמבר 1941 הועלה לדרגת גנרל מיור. ב-9 בדצמבר 1941 מונה פון ורסט למפקד דיוויזיית הפאנצר ה-15, וב-28 במאי 1942 נפצע במהלך הקרבות. ב-25 באוגוסט 1942 חזר פון פרסט לפקד על דיוויזיית הפאנצר ה-15, וב-25 באוגוסט מונה בנוסף למפקד קורפוס אפריקה עד ה-17 בספטמבר. ב-11 בנובמבר 1942 חזר פון ורסט לגרמניה, והועלה לדרגת גנרל לויטננט. ב-28 בפברואר 1943 מונה למפקד ארמיית הפאנצר החמישית, וב-1 במרץ הועלה לדרגת גנרל חיל השריון. פון ורסט פיקד על הארמייה עד לכניעת כוחות הציר בצפון אפריקה, ב-13 במאי 1943.

### לאחר המלחמה
פון ורסט שוחרר מהשבי בשנת 1947. לאחר שחרורו התגורר פון ורסט בשטוקהיים עד למותו ב-10 באוקטובר 1975.

## קישורים חיצוניים

* גוסטב פון ורסט באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:חיילי הרייכסווהר
קטגוריה:מעוטרי הצלב הגרמני בזהב
קטגוריה:גרמנים שנולדו ב-1894
קטגוריה:גרמנים שנפטרו ב-1975
אנוק פטר

**אנוק פטר** (בהולנדית: **Anouk Vetter**; נולדה ב-4 בפברואר 1993) היא אתלטית הולנדית, שיאנית הולנד, סגנית האלופה האולימפית (טוקיו 2020), סגנית אלופת העולם (יוג'ין 2022) ואלופת אירופה (אמסטרדם 2016) בקרב שבע.

## ביוגרפיה
פטר נולדה באמסטרדם בתם של רונלד פטר וגרטה בלוקזיל. אביה היה אתלט שהתחרה ביידוי פטיש ומאמן ספורט שאף מאמן אותה, אמה הייתה אלופת הולנד בהטלת כידון.

באליפות אירופה באתלטיקה 2016 זכתה במדליית זהב בקרב שבע בשיא הולנדי של 6,626 נקודות. באולימפיאדת ריו דה ז'ניירו (2016) סיימה במקום העשירי בתוצאה של 6,394 נקודות.

באליפות העולם באתלטיקה 2017 זכתה במדליית ארד בשיא הולנדי של 6636 נקודות, לאחר נפיסטו ת'יאם וקרוליין שפר. באליפות אירופה באתלטיקה 2018 סיימה במקום החמישי.

ב-2019 זכתה באליפות הולנד בקפיצה לרוחק ובהטלת כידון, ב-2020 זכתה שוב באליפות הולנד בקפיצה לרוחק וב-2021 זכתה באליפות הולנד באולם בקפיצה לרוחק בשיא אישי של 6.42 מטר.

באולימפיאדת טוקיו זכתה במדליית כסף בקרב שבע בשיא אישי של 6,689 נקודות, לאחר המנצחת נפיסטו ת'יאם.

באליפות העולם באתלטיקה 2022 זכתה במדליית כסף בשיא אישי של 6,867 נקודות וסיימה שוב אחרי נפיסטו ת'יאם.

## שיאים אישיים
### אצטדיון
*ריצת 100 מטר משוכות: 13.09 שניות, 2021
*קפיצה לגובה: 1.81 מטר, 2013
*הדיפת כדור ברזל: 16.25 מטר, 2022
*ריצת 200 מטר: 23.65 שניות, 2021
*קפיצה לרוחק: 6.52 מטר, 2022
*הטלת כידון: 59.81 מטר, 2022
*ריצת 800 מטר: 2:17.71 דקות, 2016
*קרב שבע: 6,867 נקודות, 2022, **שיא הולנד**
### אולם
*ריצת 60 מטר משוכות: 8.15 שניות, 2022
*קפיצה לגובה: 1.77 מטר, 2015
*קפיצה לרוחק: 6.42 מטר, 2021
*הדיפת כדור ברזל: 15.45 מטר, 2016
*ריצת 800 מטר: 2:24.48 דקות, 2015
*קרב חמש: 4,548 נקודות, 2015

## קישורים חיצוניים

קטגוריה:אתלטיות הולנדיות
קטגוריה:קופצות לרוחק
קטגוריה:מתחרות בקרב שבע
קטגוריה:אלופות אירופה באתלטיקה
קטגוריה:זוכות מדליית כסף אולימפית: אתלטיקה
קטגוריה:זוכות מדליית כסף אולימפית מהולנד
קטגוריה:אתלטיות הולנדיות באולימפיאדת ריו דה ז'ניירו (2016)
קטגוריה:אתלטיות הולנדיות באולימפיאדת טוקיו (2020)
קטגוריה:מתחרות בקרב שבע באולימפיאדת טוקיו (2020)
קטגוריה:הולנדיות שנולדו ב-1993
קטגוריה:הולנדים שנולדו ב-1993
קטגוריה:אתלטיות באולימפיאדת פריז (2024)
הנס שמידט

גנרל **הנס שמידט** (בגרמנית: **Hans Schmidt**; 28 באפריל 1877 – 5 ביוני 1948) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
שמידט נולד ב-28 באפריל 1877 באולם, שהשתייכה לאימפריה הגרמנית. בשנת 1895 התגייס לצבא הגרמני הקיסרי, והצטרף לרגימנט הרגלים ה-121 (וירטמברג ה-3 - וירטמברג הישנה), וב-1 באוקטובר 1912 הועלה לדרגת האופטמן. ב-22 באפריל 1914 מונה שמידט לקצין מטה במטה הכללי, ושם שירת בפרוץ המלחמה. ב-15 בפברואר 1915 הוצב שמידט במטה של הדיוויזיה ה-36, ובאותה שנה מונה למפקד הגדוד ה-3 ברגימנט ה-121. ב-18 באפריל 1917 הועלה לדרגת מיור, וב-30 באוקטובר 1917 מונה לקצין מטה בקורפוס המילואים ה-25. בסוף אוגוסט 1918 הוצב שמידט במטה הדיוויזיה ה-9, ושירת שם עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף שמידט לרייכסווהר, ומילא בו תפקידי פיקוד ומטה. ב-20 במרץ 1922 הועלה שמידט לדרגת אוברסט לוטננט, וב-1 בדצמבר 1926 הועלה לדרגת אוברסט. ב-1 במרץ 1928 מונה למפקד רגימנט הרגלים ה-13 (וירטמברג), וב-1 באוקטובר 1929 הועלה לדרגת גנרל מיור. ב-1 במרץ 1930 מונה למפקד אגד הרגלים ה-6 בהנובר, ב-31 בינואר 1931 הועלה שמידט לדרגת גנרל לוטננט, ופרש משירות פעיל.

### מלחמת העולם השנייה
עם פרוץ המלחמה גויס שמידט, ומונה למפקד הדיוויזיה ה-260, שהייתה חלק מהקורפוס ה-25 במסגרת הארמייה השביעית. במהלך המערכה על צרפת פיקד שמידט על הדיוויזיה בתחילה כעתודת ה-OKH, ולאחר מכן כחלק מהקורפוס ה-13 במסגרת הארמייה ה-12. במהלך מבצע ברברוסה פיקד שמידט על הדיוויזיה בתחילה כחלק מהקורפוס הממונע ה-40 במסגרת הארמייה השנייה, ולאחר מכן כחלק מהקורפוס ה-13 במסגרת הארמייה הרביעית, עמו לחם אף במהלך הקרב על מוסקבה. ב-22 בספטמבר 1941 קיבל שמידט את עיטור צלב האבירים של צלב הברזל, וב-1 בינואר 1942 מונה למפקד הקורפוס ה-9, שהיה חלק מארמיית הפאנצר הרביעית במסגרת קבוצת ארמיות מרכז. ב-1 בפברואר 1942 הועלה שמידט לדרגת גנרל חיל הרגלים, וב-6 בדצמבר 1942 הוענק לו עיטור הצלב הגרמני בזהב. ב-31 באוקטובר 1943 פרש שמידט משירות פעיל, וב-24 בנובמבר 1943 קיבל תוספת עלי אלון לעיטור צלב האבירים של צלב הברזל.

ב-17 באוקטובר 1944 הוקמה על בסיס המחוז הצבאי ה-5 הארמייה ה-24, והנס שמידט מונה למפקדה. הארמייה הוצבה בדרום גרמניה, ונועדה להגן מפני פלישת בעלות הברית דרך שווייץ. ב-1 במאי 1945 נכנע שמידט בראש כוחות הארמייה לקורפוס האמריקני ה-6 בפיקוד אדוארד ברוקס ונלקח בשבי.

### לאחר המלחמה
שמידט שוחרר מהשבי בשנת 1947. לאחר שחרורו התגורר בעיר שטוטגרט, עד למותו ב-5 ביוני 1948, והוא בן 71 שנים.

## קישורים חיצוניים
* הנס שמידט באתר lexikon-der-wehrmacht 

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור בית הוהנצולרן
קטגוריה:מעוטרי עיטור פרידריך
קטגוריה:גרמנים שנולדו ב-1877
קטגוריה:גרמנים שנפטרו ב-1948
החזית הדרום-מערבית (האימפריה הרוסית)

[ממוזער|מפקדי החזית ב-[1917, יחד עם שר ההגנה אלכסנדר גוצ'קוב (במרכז)]]
**החזית הדרום-מערבית** (ברוסית: **Юго-Западный фронт**) של צבא האימפריה הרוסית, הייתה חזית רוסית שפעלה במלחמת העולם הראשונה.

## היסטוריה
החזית הוקמה עם פרוץ מלחמת העולם הראשונה בשנת 1914, ולמפקדה מונה ניקולאי איוואנוב. החזית פלשה לגליציה שהייתה בשליטת האימפריה האוסטרו-הונגרית, ונחלה ניצחון בקרב גליציה, שאיזן מעט את כישלונות החזית הצפון-מערבית בפלישה הכושלת לפרוסיה המזרחית. בהדרגה החלו הגרמנים להזרים גם כן כוחות אל גליציה, אולם הרוסים הביסו אותם בקרב על הוויסלה. מתקפה גרמנית נוספת לעבר ורשה בקרב  לודז' נסתיימה ללא הכרעה ברורה. הגרמנים לא הצליחו לכבוש את ורשה אבל מנעו את המשך המתקפה הרוסית לעבר שלזיה. ב-1 במאי 1915 פתחו הגרמנים והאוסטרו-הונגרים במתקפת גורליצה-טרנוב, שהסתיימה בתבוסה רוסית מכרעת. הגרמנים נכנסו לוורשה  ב-4 באוגוסט 1915. הרוסים הוכו מכה קשה על ידי הגרמנים והאוסטרו-הונגרים ששבו 250.000 חיילים רוסים. הסטאבקה הורה לחזית הדרום-מערבית לפתוח בנסיגה, שזכתה לכינוי "הנסיגה הגדולה", ובמסגרתה פינו הרוסים את שטחי פולין וגליציה. 

ב-29 במרץ 1916 קיבל אלכסיי ברוסילוב פיקוד על החזית, ופתח במה שנודע לימים כ"מתקפת ברוסילוב", שהייתה הצלחה מסחררת, אולם נבלמה בקרב קובל. החזית המשיכה להילחם בקרבות החזית המזרחית, ופורקה ב-1918 עם סיום המלחמה.

## סדר כוחות
* הארמייה השלישית
* הארמייה החמישית
* הארמייה השמינית
* הארמייה הרביעית
* הארמייה התשיעית
* הארמייה השביעית 
* הארמייה ה-11
* הארמייה המיוחדת
* הארמייה הראשונה

## מפקדים
* גנרל חיל הרגלים ניקולאי איוואנוב (19 ביולי 1914 – 17 במרץ 1916)
* גנרל חיל הפרשים אלכסיי ברוסילוב (29 במרץ 1916 – 21 במרץ 1917)
* לוטננט גנרל אלכסיי גוטור (21 במרץ 1917 – 10 ביולי 1917)
* גנרל חיל הרגלים לאוור קורנילוב (10 ביולי 1917 – 18 ביולי 1917)
* לוטננט גנרל פיוטר בלוייב (18 ביולי 1917 – 31 ביולי 1917)
* לוטננט גנרל אנטון דניקין (31 ביולי 1917 – 29 באוגוסט 1917)
* לוטננט גנרל פיודור אוגורודניקוב (29 באוגוסט 1917 – 9 בספטמבר 1917)
* לוטננט גנרל ניקולאי וולודצ'נקו (9 בספטמבר 1917 – 24 בנובמבר 1917)
* לוטננט גנרל ניקולאי סטוגוב (24 בנובמבר 1917 – עד הפירוק)

קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
אליפות העולם למכוניות ספורט

[שמאל|250px|ממוזער|מרוץ אלף הקילומטר של נורבורגרינג, [1974]]
**אליפות העולם למכוניות ספורט** (באנגלית: **World Sportscar Championship**) הייתה סדרת תחרויות במרוצי סיבולת למכוניות ספורט של ארגון ה-FIA אשר נערכה בין השנים 1953–1992.

האליפות התפתחה מאוסף של מרוצי סיבולת עצמאיים החשובים ביותר שהתקיימו בשנים ההן באירופה ובארצות הברית, אל תוך סדרת אליפות עולם מקצוענית המנוהלת על ידי הפדרציה הבין-לאומית לרכב (FIA), בה השתתפו מיטב יצרני המכוניות ומיטב נהגי המרוצים. לאורך השנים השתנה שמה הרשמי של האליפות אולם לרוב נותרה מוכרת בשמה המקורי בעת היווסדה: האליפות העולמית למכונית ספורט. בשנת 1992 בוטלה האליפות וחזרה לראשונה בשנים 2010–2011 תחת המיתוג גביע הלה מאן הבין יבשתי. החל משנת 2012 מתקיימת תחת השם אליפות העולם במרוצי סיבולת של FIA.

## היסטוריה
### שנות ה-50
אליפות העולם נוסדה בשנת 1953 על ידי הפדרציה הבין-לאומית לרכב (FIA) ובמקור הורכבה משבעה מרוצי סיבולת בין-לאומיים החשובים ביותר בתקופה. המרוץ הראשון שנערך כחלק מן האליפות היה מרוץ 12 השעות של סברינג. בין יצרניות הרכב העיקריות אשר השתתפו בה בשנים הראשונות להיווסדה ניתן למנות את פרארי, אלפא רומיאו, מזראטי, אסטון מרטין, יגואר, מרצדס-בנץ ופורשה. נהגי המרוץ שהתחרו באליפות היו מקצועניים וחלקם הגדול עם ניסיון נהיגה בפורמולה 1. בשנים הראשונות כל המכוניות המשתתפות התחרו יחד על ניצחון המרוץ, ובשנים מאוחרות יותר חולקו לקטגוריות נפרדות וסווגו על פי נתונים דומים.

### שנות ה-60
בשנת 1962 מיתג ארגון ה-FIA את אליפות העולם תחת השם החדש האליפות הבין-לאומית ליצרני GT. בנוסף בשנה זו הורחבה האליפות ל-15 מרוצים בעונה וכללה כעת שלוש קטגוריות שונות המיועדות למכוניות בעלי נפח דומה: קטגוריה עד 1,000 סמ"ק, עד 2,000 סמ"ק ומעל 2,000 סמ"ק. בשנת 1963 נוספו עוד שבעה מרוצים ונוספה גם קטגוריה בכירה למכוניות אבטיפוס (Prototype) ייעודיות. בשנת 1963 קטגוריית הבסיס עד 1,000 סמ"ק הורחבה ל-1,300 סמ"ק ושמה שונה לקטגוריה 1, שמה של קטגוריית עד 2,000 סמ"ק שונה לקטגוריה 2 ושמה של קטגוריית מעל 2,000 סמ"ק שונה לקטגוריה 3. קטגוריה 3 נועדה למשוך יצרניות אמריקניות מאחר שלא הגבילה את נפח המנוע של המכוניות המתחרות בה.

## מרוצים
חלק מן המרוצים העיקריים באליפות לאורך השנים:
* מרוץ 24 השעות של לה מאן
* מילה מילייה
* מרוץ אלף הקילומטר של נורבורגרינג
* מרוץ 12 השעות של סברינג
* קאררה פאנאמריקנה
* טארגה פלוריו
* מרוץ 24 השעות של דייטונה
* מרוץ 1,000 הק"מ של בואנוס איירס
* מרוץ אלף הקילומטר של סילברסטון

## זוכי האליפות
ממוזער|200px|מרצדס-בנץ C11
ממוזער|200px|פרארי 250 GTO זכתה באליפות 5 פעמים ברציפות בשנות השישים
[ממוזער|200px|[פורשה 956 זכתה באליפות 5 פעמים ברציפות בשנות השמונים]]
ממוזער|200px|מרצדס-בנץ 300 SLR זכתה באליפות 1955
[ממוזער|200px|[פורשה 911|פורשה 935]]
ממוזער|200px|לנצ'יה מונטה קרלו

## קישורים חיצוניים

קטגוריה:תחרויות ספורט מוטורי
קטגוריה:תחרויות ספורט לא פעילות
החזית הצפונית (האימפריה הרוסית)

[ממוזער|תמונה מתחילת [1917 של מפקדי החזית הצפונית]]
**החזית הצפונית** (ברוסית: **Северный фронт**) של צבא האימפריה הרוסית, הייתה חזית רוסית שפעלה במלחמת העולם הראשונה.

## היסטוריה
החזית הוקמה במהלך מלחמת העולם הראשונה בשנת 1915, ולמפקדה מונה ניקולאי רוזקי. החזית הוקמה כאשר החליט הסטאבקה לפרק את החזית הצפון-מערבית לשתי חזיתות נפרדות, החזית הצפונית והחזית המערבית. החזית השתתפה במתקפת קרנסקי, אולם בפועל, פחות מחצי מהכוח הלוחם שלה השתתף בלחימה. השאר פשוט סירבו לתקוף. הייתה זו אחת הסיבות לכישלון המתקפה. החזית פורקה יחד עם כל צבא האימפריה ב-1918.

## סדר כוחות
* הארמייה החמישית
* הארמייה השישית
* הארמייה ה-12
* הארמייה הראשונה

## מפקדים
* גנרל חיל הרגלים ניקולאי רוזקי (18 באוגוסט 1915 - 6 בדצמבר 1915)
* גנרל חיל הרגלים פאבל פלווה (6 בדצמבר 1915 - 6 בפברואר 1916)
* גנרל חיל הרגלים אלכסיי קורופטקין (6 בפברואר 1916 - 22 ביולי 1916)
* גנרל חיל הרגלים ניקולאי רוזקי (22 ביולי 1916 - 25 באפריל 1917)
* גנרל חיל הפרשים אברם דרגומירוב (25 באפריל 1917 - 1 ביולי 1917)
* גנרל חיל הרגלים ולדיסלב קלמבובסקי (1 ביולי 1917 - 28 באוגוסט 1917)
* גנרל מאיור מיכאיל בונץ'-ברוייביץ' (28 באוגוסט 1917 - 9 בספטמבר 1917)
* גנרל חיל הרגלים ולדימיר צ'רמיסוב (9 בספטמבר 1917 - עד הפירוק)
קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
החזית המערבית (האימפריה הרוסית)

**החזית המערבית** (ברוסית: **Западный фронт**) של צבא האימפריה הרוסית, הייתה חזית רוסית שפעלה במלחמת העולם הראשונה.

## היסטוריה
החזית הוקמה במהלך מלחמת העולם הראשונה בשנת 1915, ולמפקדה מונה מיכאיל אלכסייב. החזית הוקמה כאשר החליט הסטאבקה לפרק את החזית הצפון-מערבית לשתי חזיתות נפרדות, החזית המערבית והחזית הצפונית. החזית השתתפה בקרבות רבים עד שפורקה יחד עם כל צבא האימפריה ב-1918.

## סדר כוחות
* הארמייה הראשונה
* הארמייה השנייה
* הארמייה השלישית
* הארמייה הרביעית
* הארמייה העשירית
* הארמייה המיוחדת

## מפקדים
* גנרל חיל הרגלים מיכאיל אלכסייב (4 באוגוסט 1914 - 18 באוגוסט 1915)
* גנרל חיל הרגלים אלכסיי אברט (18 באוגוסט 1915 - 11 במרץ 1917)
* גנרל חיל הרגלים ולדימיר סמירנוב (11 במרץ 1917 - 31 במרץ 1917)
* גנרל חיל הפרשים וסילי גורקו (31 במרץ 1917 - 23 במאי 1917)
* לוטננט גנרל אנטון דניקין (23 במאי 1917 - 30 ביולי 1917)
* לוטננט גנרל פיוטר לומנובסקי (30 ביולי 1917 - 5 באוגוסט 1917)
* גנרל חיל הרגלים פיוטר בלוייב (5 באוגוסט 1917 - עד הפירוק)
קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
מיקאת

**מיקאת** (בערבית: **ميقات**) הוא מקום בו מוסלמים העולים לרגל לעשות את החג' או את העומרה נדרשים להחליף את בגדיהם לבגדי האחראם. אפשר לעשות זאת קודם אך זאת הנקודה האחרונה, משם ואילך אי אפשר להמשיך למכה בלי החלפת הבגדים והתקדשות. על פי המסורת המוסלמית, חמש נקודות המיקאת נקבעו על ידי הנביא מוחמד בעצמו. מלבד החלפת הבגדים, במעבר במיקאת נדרש העולה לרגל לומר את ה-"נייה", הכוונה, האם הוא מתכוון לבצע חג' או עומרה ומתחילים לומר את ה-"תלבייה" :"לפקודתך, לפקודתך אין לך שותף". את התלבייה אומרים עד אשר רואים את מכה באופק, אז מפסיקים.

ששת המיקומים של המיקאת הם:
* ד'ו אל-חליפה (ذو الحليفة) - משמש את עולי הרגל המגיעים מאזור העיר מדינה.
* ג'וחפה (الجحفة) באזור ראבע' (رابغ) - משמש את עולי הרגל המגיעים מאזור סוריה.
* קרן אל-מנאזל (قرن المنازل) - משמש את עולי הרגל מאזור נג'ד (מרכז ערב הסעודית, אזור ריאד בין היתר).
* ילמלם (يلملم) - משמש את עולי הרגל המגיעים מאזור תימן.
* ד'את ערק (ذات عرق) - משמש את עולי הרגל המגיעים מאזור עיראק.

לגבי עולים לרגל המתחילים את המצווה מתוך העיר מכה עצמה, המיקאת עבורם הוא מקום מגוריהם. אם הם מתכוונים לבצע את העומרה עליהם להתחיל במיקאת א-תנעים (التنعيم).


Miqat Almadinah.jpg|מיקאת ד'ו אל-חליפה
Mosque at Johfa.JPG|אל-ג'וחפה
Yalamlam.jpg|ילמלם


## קישורים חיצוניים

## הערות שוליים

קטגוריה:מקומות קדושים למוסלמים
פייר רוק

גנרל של דיוויזיה **פייר אוגיסט רוק** (בצרפתית: **Pierre Auguste Roques**; 28 בדצמבר 1856 – 26 בפברואר 1920) היה מפקד בכיר בצבא צרפת במלחמת העולם הראשונה.

## ביוגרפיה
### תחילת דרכו
רוק נולד ב-28 בדצמבר 1856 במחוז ארו שבקיסרות הצרפתית השנייה, למשפחה בעלת אמצעים מועטים. האינטליגנציה הערה שלו זיכתה אותו במענק, שאפשר לו להירשם לאקול פוליטקניק בשנת 1877. בשנת 1879 הוא התגייס לצבא צרפת כקצין הנדסה, ושרת בקולוניות שונות של האימפריה הצרפתית, ותכנן מבנים כמו מסילות רכבת כבישים וגשרים בטונקין, אלג'יריה ומדגסקר. בשנת 1906 הוא הועלה לדרגת גנרל של בריגדה. רוק היה מאבות חיל האוויר הצרפתי, והוא המציא מילים רבות עבור חיל האוויר, וחלקן עדיין בשימוש בצרפתית כיום.

ב-9 באפריל 1912 הוא קיבל פיקוד על הדיוויזיה השביעית, והוא פיקד עליה עד 18 באוגוסט 1913.

### מלחמת העולם הראשונה

ב-18 באוגוסט 1913 הוא קיבל פיקוד על הקורפוס ה-12, והוא פיקד עליו גם עם פרוץ מלחמת העולם הראשונה באוגוסט 1914. ב-5 בינואר 1915 קיבל פיקוד על הארמייה הראשונה. הוא פיקד על הארמייה עד 25 במרץ 1916, עת ידידו משכבר הימים ז'וזף ז'ופר המליץ למנותו כשר המלחמה במקום ז'וזף גליאני שפרש מסיבות בריאותיות. ב-13 בדצמבר של אותה שנה, הקים אריסטיד בריאן ממשלה חדשה, הדיח את ז'ופר, והחליף את רוק בהוברט ליאוטיי.

רוק הועבר לפקד על הארמייה הרביעית, והוא פיקד עליה עד 23 במרץ 1917. לאחר מכן מונה לתפקיד המפקח הכללי של העבודות והארגון בצבא צרפת. הוא פרש מהצבא ב-1919 בדרגת גנרל של דיוויזיה.

### אחריתו
לאחר המלחמה חי רוק בעיר סן-קלוד. הוא מת ב-26 בפברואר 1920 והוא בן 63 שנים. הוא נקבר בתחילה בעיר הולדתו, אולם בהמשך הועברה גופתו אל האינווליד בפריז.

## קישורים חיצוניים

קטגוריה:אנשי צבא צרפתים במלחמת העולם הראשונה
קטגוריה:מפקדי ארמיות בצבא צרפת במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:צרפתים שנולדו ב-1856
קטגוריה:צרפתים שנפטרו ב-1920
החזית הרומנית (האימפריה הרוסית)

**החזית הרומנית** (ברוסית: **Румынский фронт**) של צבא האימפריה הרוסית, הייתה חזית רוסית שפעלה במלחמת העולם הראשונה.

## היסטוריה
החזית הוקמה במהלך מלחמת העולם הראשונה בשנת 1916, ולמפקדה מונה ולדימיר זכארוב. החזית הוקמה על בסיס המטה של ארמיית הדנובה. מטרתה של הארמייה הייתה לסייע לממלכת רומניה, בעלת בריתה של רוסיה, במלחמתה כנגד מעצמות המרכז. דה פקטו, מפקד החזית היה פרדיננד הראשון, מלך רומניה, אולם בפועל מפקדיה היו קצינים רוסיים שמונו בידי הסטאבקה. החזית כללה בתחילה רק יחידות רוסיות, אולם בהמשך סופחו אליה גם שתי ארמיות רומניות. בשנת 1918, בעקבות המהפכה הרוסית, התפוררה החזית, ורוב חייליה נמלטו אל הרפובליקה הדמוקרטית המולדובנית, או אל הרפובליקה העממית של אוקראינה.

## סדר כוחות
* הארמייה הרביעית הרוסית
* הארמייה השישית הרוסית
* הארמייה התשיעית הרוסית
* הארמייה הראשונה הרומנית
* הארמייה השנייה הרומנית
* הארמייה השמינית הרוסית

## מפקדים
* גנרל חיל הפרשים ולדימיר זכארוב (12 בדצמבר 1916 - 1 באפריל 1917)
* גנרל חיל הרגלים דמיטרי שצ'רבצ'וב (1 באפריל 1917 - 25 במרץ 1918)

קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
קטגוריה:רומניה במלחמת העולם הראשונה
מרקנזיניו

היכל הספורט **ג'ינאסיו ג'ילברטו קרדוסו** (בפורטוגזית: **Ginásio Gilberto Cardoso**) הוא שמו של אולם ספורט שהוקם בעיר ריו דה ז'ניירו ב-1954 בסמוך לאצטדיון מרקנה ולכן מכונה גם **מרקנזיניו** (**Maracanãzinho**) שמשמעותו מרקנה הקטן. האולם שימש במשך שנים בתור אולמה הביתי של נבחרת ברזיל בכדורעף. 

ההיכל נבנה ב-1954 תוך חמישה חודשים בלבד והאירוע הראשון שאירח היה אליפות העולם בכדורסל של 1954 בה השתתפה לראשונה גם נבחרת ישראל בכדורסל. באותו טורניר שיא נוכחות הצופים באולם היה 35,000 צופים ביציעים שהיו אז יציעי עמידה. מאז אירח היכל הספורט תחרויות ספורט נוספות לצד מופעים ואירועים אחרים. בין תחרויות הספורט החשובות שאירח ניתן למנות את אליפות העולם בכדורסל 1963 (בה גם זכתה נבחרת ברזיל בכדורסל בטורניר הביתי), אליפויות העולם לגברים ולנשים בכדורעף ב-1960 ואליפות העולם לגברים בכדורעף ב-1990. במשך השנים ביציעי העמידה הותקנו מושבים וקיבולת האולם ירדה ל-13,163 מושבים. 

לקראת המשחקים הפאן-אמריקאיים שאירחה העיר ריו דה ז'ניירו ב-2007 עבר היכל הספורט שיפוץ מקיף שכלל התקנת מערכת מיזוג מרכזית, התקנת קוביית מסכים בגג האולם המשמשים גם כלוח תוצאות, נפערו פתחים בכיפת האולם המאפשרים חדירת אור יום טבעי וכן הוסדרו מחדש היציעים במטרה לשפר את זוויות הצפייה ומספר המקומות הוקטן בהם ל-12,300 מושבים (11,800 קבועים והשאר הסמוכים למגרש, הם טריבונות ניידות הניתנות להסרה). במהלך המשחקים אירח האולם את משחקי הכדורעף.

ב-2013 אירח האולם את אליפות העולם בג'ודו.

גם באולימפיאדת ריו דה ז'ניירו (2016) אירח ההיכל את תחרויות הכדורעף ולאחריה את תחרויות הכדורעף בישיבה לנכים במשחקים הפאראלימפיים.

## קישורים חיצוניים

* 
* מרקנזיניו באתר הרשמי של אולימפיאדת ריו דה ז'ניירו

קטגוריה:ריו דה ז'ניירו: אצטדיונים ומתקני ספורט
קטגוריה:מתקני אולימפיאדת ריו דה ז'ניירו (2016)
קטגוריה:אולמות כדורסל
קטגוריה:ריו דה ז'ניירו: אצטדיוני כדורגל
יחסי סין–קטר

**יחסי סין–קטר** הם היחסים הדיפלומטיים, הרשמיים והמלאים שבין **[[הרפובליקה העממית של סין]] ל[[קטר (מדינה)|מדינת קטר]]**. היחסים בין שתי המדינות כוננו ב-9 ביולי בשנת 1988.

## היסטוריה
בינואר 2012 ראש ממשלת הרפובליקה העממית של סין דאז וון ג'יאבאו ביקר בקטר ופגש את האמיר. במאי באותה השנה, האמיר דאז חמד בן ח'ליפה אאל ת'אני ביקר ברפובליקה העממית של סין והיה נוכח בטקס הסחר ההוגן הבינלאומי, במהלך הביקור, האמיר ביקר באתרים תיירותיים בקרבת בייג'ינג.

## יחסי כלכלה ומסחר
סין החלה לייצא לאזור קטר משנת 1950 בשנת 2012 היקף הסחר הכולל בין שתי המדינות היה 8.45 מיליארד דולר אמריקאי, הייצוא הסיני לקטר עומד על 1.2 מיליארד דולר אמריקאי והייצוא הקטרי לסין עומד על 7.25 מיליארד דולר אמריקאי. 
המוצרים העיקריים שסין מייצאת לקטר הם מוצרי חשמל, מכונות, ציוד בנייה ומתכות. המוצרים העיקריים שקטר מייצאת לסין הם 5 מיליון טונות של גז טבעי ומיליון טונות של נפט גולמי.

## קישורים חיצוניים
* 中華人民共和國駐卡塔爾國大使館官方網站
* 中華人民共和國駐卡塔爾國大使館經濟商務參贊處官方網站
## הערות שוליים

קטר
סנצ'ז המלוכלך

**סנצ'ז המלוכלך** (באנגלית: **Dirty Sanchez**) הוא מונח המתאר אקט מיני בו צואה נמרחת מעל השפה העליונה של אחד מן המשתתפים, בדרך כלל בעזרת הפין לאחר קיום יחסי מין אנאליים. העיתונאי דן סאבאג' טוען כי המונח הוא בדיוני לחלוטין. הסופר בריאן בולדריי שכתב את הספר "Dirty Words: A Literary Encyclopedia of Sex" טוען כי המונח הוא אגדה אורבנית. במילון "The New Partridge Dictionary of Slang and Unconventional English" שנכתב על ידי הסופר אריק פרטרידג' כתוב כי למרות שנראה שהמצאת המונח כוונה כדי לעורר הלם, אין ספק כי חלק מן האנשים יתנסו בכך.

## אטימולוגיה
שמו של המונח נובע מן הלכלוך של הצואה והעובדה שהמריחה מזכירה שפם. העיתונאי גוסטבו ארלנו טוען כי המונח מעורר קונוטציה סטראוטיפית כנגד שפמים מקסיקנים. השימוש במונח החל בקהילה הגאה של בריטניה בשנת 1960.

## בתרבות
*בסרט "בתול בן 40", מוג' שמגלה כי אנדי הוא בתול, מספר לו על חדוות המין ועל אקטים מיניים ובתוכם סנצ'ז המלוכלך וטרומבון חלוד.
*בסרט "דודג'בול", חברי קבוצת ה"ממוצעים" חוגגים את העפלתם לטורניר המחניים בלאס וגאס בפאב שנקרא "סנצ'ז המלוכלך".
*השדרן הווארד סטרן משתמש במונח בתכיפות.
*בסדרת האנימציה "איש משפחה" נעשה שימוש במונח המומצא "רמירז הבוצי" (באנגלית: Muddy Ramirez) כדי להימנע מקנסות וצנזורה שכן רשות התקשורת הפדרלית בארצות הברית הגדירה את המונח כבלתי מהוגן.

## ראו גם
*קופרופיליה

## הערות שוליים

קטגוריה:אקטים מיניים
קטגוריה:צואה
מתילדה, מלכת בלגיה

**מתילדה, מלכת בלגיה** (בצרפתית: **Mathilde Marie Christiane Ghislaine d'Udekem d'Acoz** נולדה ב-20 בינואר 1973), היא מלכת בלגיה ורעייתו של פיליפ, מלך הבלגים.

## ביוגרפיה
מתילדה מארי כריסטיאן חיסליין ד'אודקם ד'אקוז נולדה ב-20 בינואר 1973 בעיר אוקל (Ukkel) שבבלגיה, אביה פטריק ד'אודקם ד'אקוז הוא רוזן ממשפחת אצולה בלגית, ואמה אנה מריה קומורובסקה היא בת למשפחת אצולה פולנית (צאצאים אחרים למשפחתה הם תדיאוש בור קומורובסקי וברוניסלב קומורובסקי), היא הבכורה מבין חמישה ילדים ולה שלוש אחיות ואח. 

היא למדה קלינאות והפרעות בתקשורת במוסד מארי האפס ללימודים אקדמיים וב-1994 סיימה את התואר, היא עבדה כקלינאית תקשורת במרפאתה הפרטית בעיר וב-2002 סיימה תואר שני בפסיכולוגיה מהאוניברסיטה הקתולית של לוון. 

ב-1999 נישאה לפיליפ, יורש העצר הבלגי ולזוג ארבעה ילדים. 

ב-2001 ייסדה את "קרן הנסיכה מתילדה" המקדמת התנדבות וצדקה.

מ-2009 היא משמשת כנשיאת הכבוד של הסניף הבלגי של קרן החירום הבינלאומית של האומות המאוחדות לילדים.

בשנת 2013 ויתר חמיה אלברט השני, מלך הבלגים, אביו של בעלה פיליפ, על המלוכה לטובת בנו, ומאז נושאת מתילדה בתואר "מלכת בלגיה".

## משפחתה
ב-4 בדצמבר 1999 התחתנה מתילדה עם פיליפ, מלך הבלגים, ממנו נולדו לה 4 ילדים:
* הנסיכה אליזבת (נולדה ב-2001) - אמורה לרשת את הכתר אחריו, עקב השוויון בין המינים בירושת המלוכה הבלגית
* הנסיך גבריאל (נולד ב-2003)
* הנסיך עמנואל (נולד ב-2005)
* הנסיכה אלאונור (נולדה ב-2008)

## קישורים חיצוניים

* ביוגרפיה באתר בית המלוכה הבלגי
* 

קטגוריה:מלכות רעיות
קטגוריה:אצולה בלגית
קטגוריה:אצולה פולנית
קטגוריה:קלינאי תקשורת
קטגוריה:בלגים ממוצא פולני
קטגוריה:נשים בלגיות
קטגוריה:מקבלי עיטור מסדר ההצטיינות של הרפובליקה של פולין
קטגוריה:מסדר כוכב רומניה
קטגוריה:מעוטרי אות לגיון הכבוד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר הוורד הלבן של פינלנד
קטגוריה:בלגיות שנולדו ב-1973
אנטואן דה מיטרי

**אנטואן דה מיטרי** (בצרפתית: **Antoine de Mitry**; 20 בספטמבר 1857 – 18 באוגוסט 1924) היה מצביא צרפתי במלחמת העולם הראשונה שפיקד על הארמיות התשיעית, והשביעית.

## ביוגרפיה
### קריירה מוקדמת
אנטואן דה מיטרי נולד ב-20 בספטמבר 1857 בלמני-מיטרי. בשנת 1875 התגייס דה מיטרי לצבא הצרפתי ושירת בחיל הפרשים. בשנת 1898 מונה דה מיטרי למפקד גדוד ברגימנט הספהאים האלג'ירי ה-2, ובשנת 1910 מונה למפקד רגימנט הדרגונים ה-29.

### מלחמת העולם הראשונה
עם פרוץ המלחמה מונה דה מיטרי למפקד חטיבת קירסירים, ובאוקטובר 1914 מונה למפקד קורפוס הפרשים ה-2. ב-17 בדצמבר 1916 מונה דה מיטרי למפקד הקורפוס ה-6, ופיקד עליו במהלך הקרב השני על האן. ב-6 ביולי 1918 מונה דה מיטרי למפקד הארמייה התשיעית שהוקמה מחדש, ופיקד עליה בקרב השני על המארן. ב-23 באוקטובר 1918 מונה דה מיטרי למפקד הארמייה השביעית, ופיקד עליה עד סוף המלחמה.

### לאחר המלחמה
ב-18 באוגוסט 1924 מת דה מיטרי בביתו שבפריז.

## קישורים חיצוניים

* אנטואן דה מיטרי, פרויקט רונברג

קטגוריה:אנשי צבא צרפתים במלחמת העולם הראשונה
קטגוריה:מפקדי ארמיות בצבא צרפת במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:צרפתים שנולדו ב-1857
קטגוריה:צרפתים שנפטרו ב-1924
קבוצת הארמיות ה-18

**קבוצת הארמיות ה-18** הייתה קבוצת ארמיות של בעלות הברית, שלחמה במערכה בצפון אפריקה במלחמת העולם השנייה.

## היסטוריה
קבוצת הארמיות ה-18 הוקמה בפברואר 1943 בתוניסיה, והועמדה תחת פיקוד הרולד אלכסנדר. קבוצת הארמיות השתתפה במערכה בתוניסיה, כשתחת פיקודה פועלים הארמייה הבריטית הראשונה והארמייה הבריטית השמינית, ובנוסף פעלו תחתיה הקורפוס האמריקני ה-2 והקורפוס הצרפתי ה-19. בתחילה ספגו כוחות הקבוצה אבדות רבות, בין השאר בקרב מעבר קסרין, אולם לבסוף הביאו לכניעת כוחות מדינות הציר ב-13 במאי 1943, ויומיים לאחר מכן פורקה קבוצת הארמיות.

## קישורים חיצוניים
* קבוצת הארמיות ה-18

18
18
קטגוריה:זירת צפון אפריקה במלחמת העולם השנייה
קטגוריה:הכוחות המזוינים של בריטניה במלחמת העולם השנייה
פמלה באך

**פמלה באך** (באנגלית: **Pamela Bach**; 16 באוקטובר 1963 – 5 במרץ 2025) הייתה שחקנית אמריקאית.

## ביוגרפיה
היא נולדה בשנת 1963 בטלסה שבאוקלהומה בשם פמלה אן וייסנבאך (Pamela Ann Weissenbach) כבת האמצעית מבין שלוש בנות. אמה הייתה דוגמנית וגם היא דגמנה כנערה. באך למדה בתיכון טולסה איסט סנטרל ובהמשך למדה הנדסה ואמנויות התיאטרון במכללת "Northeastern Oklahoma A&M". בשנת 1985 באך עברה ללוס אנג'לס על מנת להתמקד בקריירת משחק.

היא התפרסמה כאשר שיחקה בסדרה "משמר המפרץ". לאורך השנים היא שיחקה במגוון סדרות טלוויזיה "אביר על גלגלים", "חופשי על הבר", "צעירים חסרי מנוח", "נחש צפע", "The Fall Guy" ו"טי. ג'יי. הוקר".

בנוסף, לאורך השנים היא גם שיחקה במספר סרטי קולנוע, כולל בסרט "ראסטי ג'יימס" בשנת 1983, בסרט "Appointment with Fear" בשנת 1985, בסרט "Some Nudity Required" בשנת 1988, בסרט "Route 66" בשנת 1998, בסרט "Castle Rock" בשנת 2000, ובסרט "More than Puppy Love" בשנת 2002.

## חיים אישיים
באך פגשה את דייוויד הסלהוף לראשונה בשנת 1985 בסט הצילומים של הסדרה "אביר על גלגלים" שבה הוא כיכב. באך והסלהוף התחתנו בדצמבר 1989 ובהמשך נולדו לבני הזוג שתי בנות. בני הזוג התגרשו לבסוף באוגוסט 2006. דייוויד הסלהוף השיג בהמשך את המשמורת על שתי הבנות.

## מותה
ב-5 במרץ 2025 התגלתה גופתה של באך בביתה שבלוס אנג'לס עם פצע מירי. מותה נקבע בהמשך כהתאבדות.

## קישורים חיצוניים

* 

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מתחרי האח הגדול (בריטניה)
קטגוריה:מתאבדות אמריקאיות
קטגוריה:מתאבדים אמריקאים
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025
זהר מילר

**זהר מילר** (27 ביולי 1946 - 18 בדצמבר 2015) היה יקיר העיר אילת, רואה חשבון, יוזם הרעיון להקמת אזור סחר חופשי באילת.

## ביוגרפיה
זהר מילר נולד בתל אביב לרבקה ואבא מילר. בשנת 1973 עבר להתגורר יחד עם אשתו נחמה באילת, ובמהלך השנים שימש בתפקידים ציבוריים רבים.

בשנים שימש 1975 – 1976 יועץ כלכלי לראש עירית אילת גדי כץ. בראשית שנות ה-80 יזם את הרעיון להפוך את אזור אילת לאזור סחר חופשי, ויחד עם ראשי העיר פעל להקמה והיה חבר בוועדה הציבורית מטעם ממשלת ישראל להקמת אזור סחר חופשי באילת, שעל פי המלצתה חוקק לבסוף חוק אזור סחר חופשי באילת. ב-1983 – 1988 שימש יועץ כלכלי לראש עיריית אילת רפי הוכמן. בשנים 2003 - 2015 שימש כיועץ כלכלי גם לראש עיריית אילת מאיר יצחק הלוי ולהנהלת העירייה. בנוסף היה מילר חבר המועצה הארצית לאזורי נמל חופשיים בשנים 1986 – 1993.

בשנים 1986 - 1994 היה חלק מיוזמי הקמת עמותת מכללת אילת ויו"ר הנהלת העמותה, וכן שימש כיו"ר הראשון של מכללת אילת. ב-1999 – 2001 שימש בשנית יו"ר הנהלת מכללת אילת ויזם את הקמת בית הספר הבינלאומי למלונאות באילת, וכן את המסלול ללימודי מלונאות לתואר ראשון בשיתוף עם אוניברסיטת בן-גוריון בנגב. יזם הקמת קמפוס אילת של אוניברסיטת בן-גוריון.

בשנת 1993 שכל את בתו אסנת, ופעל יחד עם משפחתו להנצחתה באמצעות "יום המתנדב" - שבמסגרתו מכירה העיר בכל שנה תודה למתנדבי העיר. יזם את הקמת מועצת ארגוני המתנדבים בראשותו של סגן ראש עיריית אילת פיליפ עירון, ומנסח אמנת ארגוני המתנדבים אשר נחתמה ב-20 באוקטובר 1993.

בשנת 2010, על פי בקשתו של ראש עיריית אילת מאיר יצחק הלוי, החל לשמש כיו"ר אגודת הכדורסל של הפועל אילת, בהתנדבות. פעילותו תרמה להקמת בית ספר לכדורסל לילדים ונוער בעיר אילת.

בשנת 2014 החליטה מועצת העיר אילת להעניק לזהר מילר את אות יקיר העיר אילת וזאת לאור תרומתו הרבה למען קידום ופיתוח העיר אילת ולמען הקהילה כולה.

היה חבר בדירקטוריונים שונים. בשנים 2004 – 2008 חבר דירקטוריון החברה הכלכלית לאילת (חכ"א) בע"מ וב 2005 – 2010 חבר דירקטוריון חניוני מבואות אילת בע"מ (חברה קשורה לחכ"א).

## הערות שוליים

קטגוריה:רואי חשבון ישראלים
קטגוריה:יועצים כלכליים ישראלים
קטגוריה:יקירי אילת
קטגוריה:אישים הקבורים באילת
קטגוריה:ישראלים שנולדו ב-1946
קטגוריה:ישראלים שנפטרו ב-2015
פרידריך כריסטיאנסן

גנרל **פרידריך כריסטיאנסן** (בגרמנית: **Friedrich Christiansen**; 12 בדצמבר 1879 – 3 בדצמבר 1972) היה מפקד בכיר בלופטוואפה שפיקד על כוחות במלחמת העולם השנייה.

## ביוגרפיה
### קריירה מוקדמת
כריסטיאנסן נולד ב-12 בדצמבר 1879 בויק אאוף פהר שבשלזוויג-הולשטיין, שהשתייכה לאימפריה הגרמנית, והיה בנו של רב חובל ממשפחה עם מסורת ימית ארוכת שנים. בשנת 1895 הצטרף כריסטיאנסן לצי הסוחר הגרמני, והגיע לדרגת קצין שני. בשנת 1913 הוציא כריסטיאנסן רישיון טיס, והפך למדריך טיסה אזרחי. עם פרוץ מלחמת העולם הראשונה הצטרף כריסטיאנסן לצי הגרמני הקיסרי, ושירת כטייס מטוס ימי. ב-15 במאי 1917 הפיל כריסטיאנסן מטוס אויב, וב-11 בדצמבר 1917 קיבל את עיטור הפור לה מריט, לאחר שהשלים למעלה מ-440 משימות סיור והפצצה. במהלך 1918 הפיל כריסטיאנסן עוד מטוסים, ואף הטביע צוללת אויב, וכן הועלה לדרגת קפיטן-לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה פרש כריסטיאנסן מהצבא, וחזר לשרת בצי הסוחר עד לשנת 1929. לאחר מכן שירת כריסטיאנסן כטייס אזרחי, ואף הטיס בשנת 1930 את הדורניר Do X שהייתה ספינת הטיס הגדולה בעולם, במהלך טיסת הבכורה שלה לניו יורק.

בשנת 1933 הצטרף כריסטיאנסן ללופטוואפה, ובשנת 1936 הועלה לדרגת גנרל מיור. בשנת 1937 מונה כריסטיאנסן למפקד קורפוס התעופה הנציונל-סוציאליסטי, והועלה לדרגת גנרל לויטננט, וב-1 במאי 1939 הועלה לדרגת גנרל חיל טייסי הקרב.

### מלחמת העולם השנייה
לאחר כיבוש הולנד מונה כריסטיאנסן למפקד העליון של כוחות הורמאכט בהולנד, תפקיד אותו מילא עד ל-7 באפריל 1945, כשבנוסף הוא גם כיהן כמפקד קורפוס התעופה הנציונל-סוציאליסטי עד ה-26 ביוני 1943. ב-10 בנובמבר 1944 מונה כריסטיאנסן למפקד הארמייה ה-25, שהוצבה בהולנד, ונועדה להגן לאורך המאס מארנהם עד הים הצפוני, תפקיד אותו מילא עד ה-29 בינואר 1945.

### לאחר המלחמה
לאחר המלחמה נעצר כריסטיאנסן ונשפט בארנהם ונדון ל-12 שנות מאסר על פשעי מלחמה, אולם שוחרר בדצמבר 1951. לאחר שחרורו התגורר בעיר אאוקרוג, עד למותו ב-3 בדצמבר 1972.

## קישורים חיצוניים

* פרידריך כריסטיאנסן 

## הערות שוליים

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1879
קטגוריה:גרמנים שנפטרו ב-1972
גדליה (פירושונים)

קטגוריה:שמות פרטיים עבריים לגברים
קטגוריה:שמות משפחה עבריים
אוטו לנצל

גנרל **אוטו לנצל** (בגרמנית: **Otto Lancelle**; 27 במרץ 1885 – 3 ביולי 1941) היה מפקד בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
לנצל נולד ב-27 במרץ 1885 בקסנטן, שהשתייכה לאימפריה הגרמנית, להוריו האופטמן עמנואל לנצל ופאני לנצל. בשנת 1905 התגייס לצבא הגרמני הקיסרי, והצטרף לרגימנט הארטילריה ה-43, ובשנת 1914 הועבר לרגימנט הארטילריה של המשמר ה-6, עמו לחם במהלך מלחמת העולם הראשונה. על פעולותיו בקרבות קיבל את עיטורי הפור לה מריט, צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה פרש לנצל מהצבא, ובשנת 1923 הצטרף למפלגה הנאצית, ובשנת 1931 קיבל דרגת אוברפיהרר בSA.

בשנת 1935 התגייס לנצל מחדש לורמאכט, ומונה לקצין מטה ברגימנט הארטילריה ה-7. ב-1 באפריל 1938 הועלה לנצל לדרגת אוברסט לוטננט, ומונה למפקד רגימנט הארטילריה ה-43, וב-10 בנובמבר 1938 מונה למפקד רגימנט הארטילריה ה-115. ב-1 בינואר 1939 הועלה שמידט לדרגת אוברסט, ועם פרוץ מלחמת העולם השנייה מונה למפקד העיר פרנקפורט על האודר.

### מלחמת העולם השנייה
ב-24 באוקטובר 1939 מונה למפקד רגימנט הארטילריה ה-168, וב-6 במאי 1941 מונה למפקד הדיוויזיה ה-121. במהלך מבצע ברברוסה פיקד לנצל על הדיוויזיה כחלק מהקורפוס ה-2 במסגרת הארמייה ה-16, וב-3 ביולי 1941 נהרג מפגיעת צלף באזור קראסלואו. לאחר מותו הועלה לנצל לדרגת גנרל לוטננט, והוענק לו עיטור צלב האבירים של צלב הברזל.

## קישורים חיצוניים

* אוטו לנצל 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1885
קטגוריה:גרמנים שנפטרו ב-1941
רן פוליאקין

**רן פוליאקין** (25 באוקטובר 1967 – 12 בינואר 2024) היה איש עסקים ויזם ישראלי בתחום הטכנולוגיה.

## ביוגרפיה
פוליאקין נולד בירושלים במשפחה בת ארבעה ילדים. למד לתואר ראשון עיצוב בבצלאל.

ב-2007 הקים את חברת פאוורמט (Powermat) שהייתה חלוצה בטכנולוגית מערכות טעינה אלחוטית לטלפונים ניידים. פוליאקין שימש כמנכ"ל ויו"ר הדירקטוריון עד דצמבר 2014. החברה פיתחה טכנולוגיית טעינה אלחוטית לסמארטפונים בתקן אותו יזמה PMA. תקן זה אומץ על ידי תאגידים עולמיים כמו דורסל, ג'נרל מוטורס, פלקסטרוניקס ו-AT&T.  בשנת 2014 השלימה החברה פריסה רחבה של עמדות הטענה הממוקמות בסניפי סטארבקס בקליפורניה ובנקודות בילוי שונות בניו יורק. ב–2013 הגיעה החברה להכנסות בקצב של 200 מיליון דולר בשנה.

פוליאקין עמד בראש מרכז פיתוח שהקים בנווה אילן בו פועלים עשרה סטארטאפים, ובהם ננו-אקס אימג'ינג, המפתחת מכשור דימות רפואי מבוסס קרני רנטגן המיוצרות באמצעות רכיב MEMS, "אילומיג'ין" (Illumigyn), מכשיר לשיפור הבדיקות לאיתור סרטן צוואר הרחם, "קינפלואו" (Qinflow), מכשיר לחימום עירויי דם ואינפוזיות בתנאי שטח ו-"וולסנס" (Wellsense) – מערכת למיפוי לחץ באמצעות חוטים השזורים במזרני בתי חולים ואשר מפחיתה את הסכנה לפצעי לחץ בעת שכיבה ממושכת.

ב-2016 הקים במרכז הפיתוח שלו את טאפ סיסטמס (Tap Systems) אשר פיתחה את Tap, מקלדת לבישה בצורת רצועה צרה המתרגמת צירופים שונים של נקישות האצבעות על כל משטח למספרים ואותיות.

נפטר ב-12 בינואר 2024 לאחר מחלה. נטמן בנס הרים. הותיר אחריו את רעייתו וחמישה ילדים.

## קישורים חיצוניים
* 

* 
* 
* 
* "פלאפונים יוכלו להיטען בלי חוט, שקע וחשמל", ריאיון עם רן פוליאקין באתר גלי צה"ל
*
* 
* 

## הערות שוליים

קטגוריה:יזמי היי-טק ישראלים
קטגוריה:אנשי עסקים ישראלים
קטגוריה:מייסדי חברות טכנולוגיה יהודים
קטגוריה:ישראלים שנולדו ב-1967
קטגוריה:ישראלים שנפטרו ב-2024
המרכז הפיננסי העולמי צ'ונגצ'ינג

**המרכז הפיננסי העולמי צ'ונגצ'ינג**, הידוע גם בשם **המבנה הפיננסי הגלובלי** (בסינית: **环球金融中心**) הוא גורד שחקים סופר גבוה אשר נמצא בעיר צ'ונגצ'ינג שממוקמת דרום-מערב סין. בניין המשרדים מתנשא לגובה של 339 מטר (1,112 רגל) וכולל 79 קומות (מתוכן 6 קומות תת-קרקעיות). המגדל משתרע על שטח של 204,400 מטר רבוע וכולל 43 מעליות. בניית המגדל החלה בשנת 2010 והסתיימה בשנת 2014.

## קישורים חיצוניים

* המרכז הפיננסי העולמי צ'ונגצ'ינג באתר SkyscraperPage
* המרכז הפיננסי העולמי צ'ונגצ'ינג  באתר המועצה לבניינים גבוהים וסביבת מחיה עירונית (CTBUH) 

קטגוריה:צ'ונגצ'ינג: גורדי שחקים
אלפרד קלר

**אלפרד קלר** (בגרמנית: **Alfred Keller**;  19 בספטמבר 1882 – 11 בפברואר 1974) היה גנרל-אוברסט בלופטוואפה (חיל האוויר הגרמני), ואחד הגנרלים המעוטרים ביותר בלופטוואפה.

## ביוגרפיה
### קריירה מוקדמת
קלר נולד בבוכום שהשתייכה לאימפריה הגרמנית ב-19 בספטמבר 1882. בשנת 1905 התגייס לצבא הגרמני הקיסרי, והצטרף לגדוד ההנדסה ה-17 (פרוסיה המערבית ה-1), ובשנת 1912 עבר לשירות האוויר הגרמני, וכעבור שנה הוכשר כטייס.

במהלך מלחמת העולם הראשונה שירת קלר בחזית המערבית, והשתתף בפעולות הפצצה רבות נגד האויב, ועל כך קיבל ב-1 בדצמבר 1917 את עיטור הפור לה מריט. על פעולותיו במלחמה קיבל קלר עיטורים רבים, וביניהם הפור לה מריט, צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

### בין המלחמות
לאחר המלחמה פרש קלר מהצבא ומונה למנהל חברת התעופה "דויטשה לופטהאנזה". בשנת 1933 הוקם הלופטוואפה, וקלר נקרא על ידי גרינג להצטרף אליו, ומונה למפקד טייסת ההפצצה הראשונה בדרגת אוברסט. ב-1 באפריל 1936 הועלה קלר לדרגת גנרל מיור, ובחורף 1936 מונה קלר למפקד הלופטוואפה בפרוסיה המזרחית. ב-1 בפברואר 1938 מונה קלר למפקד המחוז האווירי השני והועלה לדרגת גנרל לוטננט, וב-1 באפריל 1939 הועלה לדרגת גנרל חיל האוויר, ומונה למפקד דיוויזיית האוויר ה-4.

### מלחמת העולם השנייה
בפרוץ המלחמה פיקד קלר על דיוויזיית האוויר ה-4, שהפכה ב-11 באוקטובר 1939 לקורפוס האוויר ה-4, והוביל אותה במהלך המערכה בפולין, המערכה בנורווגיה והמערכה על צרפת. ב-24 ביוני 1940 קיבל קלר את עיטור צלב האבירים של צלב הברזל, וב-19 ביולי 1940 הועלה לדרגת גנרל-אוברסט. ב-20 באוגוסט 1940 מונה קלר למפקד צי האוויר הראשון, ופיקד עליו במהלך הקרב על בריטניה, המערכה בבלקן, ובמבצע ברברוסה. ב-12 ביוני 1943 פרש קלר משירות פעיל, ומונה למפקד קורפוס התעופה הנציונל-סוציאליסטי, ובנוסף כיהן כמנהל אגף החימוש בלופטוואפה.

### לאחר המלחמה
לאחר המלחמה שהה קלר במחנה שבויים בריטי עד לשנת 1947, ולאחר מכן התגורר בברלין, עד למותו ב-11 בפברואר 1974.

## קישורים חיצוניים

* אלפרד קלר בגרמנית

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי פור לה מריט
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1882
קטגוריה:גרמנים שנפטרו ב-1974
הפיגוע בהיפרקור

**הפיגוע בהיפרקור** היה פיגוע מכונית תופת שהתרחש ב-19 ביוני 1987 במרכז הקניות היפרקור בברצלונה שספרד. 21 בני אדם נהרגו ו-45 נפצעו. אט"א נטל אחריות לפיגוע. זהו היה הפיגוע הקטלני ביותר שביצע הארגון.

## רקע
בשנתיים שלפני הפיגוע, פוצץ אט"א שש מכוניות תופת בברצלונה, שכתוצאה מהם נהרגו שלושה בני אדם. 

עד לנקודה זו, הפיגוע הקטלני ביותר בהיסטוריה של ספרד היה הפיגוע במסעדת אל דסקנסו, שאותו ביצעו טרוריסטים אסלאמיים ב-12 באפריל 1985. בפיצוץ מטען חבלה שהוטמן במסעדה נהרגו 18 בני אדם ו-82 נפצעו. בין הפצועים היו 11 חיילים אמריקנים שכנראה היו היעד לפיגוע.

הפיגוע הקטלני ביותר שביצע אט"א אירע במדריד ב-14 ביולי 1986, אז התפוצצה מכונית תופת על ידי אוטובוס שבו נסעו טירונים של המשמר האזרחי. 12 בני אדם נהרגו ו-50 נפצעו.

## הפיגוע
הפיגוע אירע באחר צהרי יום שישי, 19 ביוני 1987. מכונית תופת, שהוחבאה בתוך תא מטען של רכב, הונחה בקומה הראשונה של החניון התת-קרקעי בן שלוש הקומות של מרכז הקניות היפרקור שבברצלונה.

בשעה 16:12 לערך, טיימר הפעיל את מכונית התופת והיא התפוצצה. כתוצאה מעוצמת הפיצוץ נהרסו 20 כלי רכב שעמדו בסמוך ונפער חור של 5 מטרים ברצפת הקומה הראשונה של מרכז הקניות. ההרס במקום היה כה גדול, שמלאכת מציאת הגופות לקחה שעות וזיהוי הגופות היה כמעט בלתי אפשרי. 

15 בני אדם, בהם 10 נשים (אחת מהן הייתה בהריון), שלושה ילדים ושני גברים נהרגו מיד, ושישה נוספים נפטרו בבית החולים לאחר מכן מפצעיהם. בנוסף, 45 בני אדם נפצעו, וכמחצית מהם נשארו נכים.

אט"א נטל אחריות לפיגוע, ומסר שהזהיר את המשטרה בשיחה טלפונית על קיום הפצצה אך היא התעלמה. המשטרה טענה שהשיחה הגיעה אליה רק כמה דקות בלבד לפני הפיצוץ.

## קישורים חיצוניים

* 

קטגוריה:פיגועי טרור בספרד
קטגוריה:פעולות טרור ב-1987
קטגוריה:פיגועי מכונית תופת